12:10 / 07.02.2019 Източник: sport.plovdiv24.bg Отпечатай Изпрати
Юношите старша възраст на Локомотив (Пловдив) загубиха от мъжете на Рилски спортист (Самоков) с 0:2 в контролна среща, която се игра на помощния терен на Лаута.
Рилецо поведе в началните минути на двубоя с гол на Иван Иванов. Няколко минути по-късно гостите стигнаха и до второ попадение, дело на Джорджио Димитров. До края на сблъсъка "черно-белите" имаха няколко шанса да стигнат до попадение, но Огнян Памуков, Желязко Калинов и Илиян Томов пропуснаха да поразят вратата на гостите.
Черно-белите подновяват първенството в Елитната група до 19 години с дерби срещу Ботев (Пловдив). Срещата е насрочена за 24 февруари от 13:30 на Лаута.